No.6 Collaborations Project
No.6 Collaborations Project – ketvirtasis anglų atlikėjo ir dainų autoriaus Ed Sheeran studijinis albumas, išleistas 2019 m. liepos 12 d. Tai – 2011 m. išleisto EP „No. 5 Collaborations Project“ tęsinys. Šiame įraše, kaip ir ankstesniuose serijos darbuose, Sheeran kiekvieną dainą atlieka su kitais atlikėjais. Albumui pristatyti išleisti aštuoni singlai: „I Don't Care“, „Cross Me“, „Beautiful People“, „Best Part of Me“, „Blow“, „South of the Border“, „Antisocial“ ir „Take Me Back to London“. Nepaisant vidutiniškų kritikų įvertinimų, albumas buvo komerciškai sėkmingas visame pasaulyje. Per pirmąją savaitę JAV parduota per 173 tūkstančius kopijų ir jis debiutavo pirmojoje „Billboard 200“ reitingo vietoje, tampant trečiuoju atlikėjo įrašu, pasiekusiu šią viršūnę. Jungtinėjė Karalystėje per pirmąją savaitę parduota per 125 tūkstančių kopijų, debiutuojant pirmojoje albumų reitingo vietoje ir tampant ketvirtuoju atlikėjo darbu, pasiekusiu šią viršūnę. Lietuvos albumų reitinge „No.6 Collaborations Project“ taip pat pasiekė pirmąją vietą. 2020 m. vykusiuose „Grammy“ apdovanojimuose albumas nominuotas geriausio vokalinio pop albumo kategorijoje.